**Imperiul eternității**

*Liliana Roibu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă înec în lumina chipului de soare

Ești atât de frumoasă, pentru tine trăiesc

În lumea hoinară de sub cerul cu îngeri

Îți culeg din umbre, surâsul dumnezeiesc

Te iubesc fără măsură, furtunos și liniștit

Ca lava străpunsă de raze de lună,

Ca vulcanul ce stă să erupă în inimi

Ca pătimașul și nebunul îndrăgostit

Suntem doar noi doi și soarele iubirii

Extazul, mângâierea și durerea

Mă amețești cu parfumul pletelor blonde

Ce cad jucăușe pe pieptul meu fierbinte

Ți-am înrămat icoana, adânc în mine

Mă arde focul din ochii tăi de alge

Mă topesc în trupul de rouă și fragi

Ninge peste noi cu flori de cireși

Ne fură briza, adormim pe ape,

În cântecul vrăjit de lira lui Orfeu

Armonii divine se răspândesc în Olimp

Dragostea eternă respiră în Timp.